**Culori de toamnă**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ruginiul se aşează pe floare

Galbenul moare pe frunze în chinuri,

Cerul se-mbracă în ternă culoare.

Rubiniul se topeşte în vinuri.

Verdele crud s-a uscat pe tăpşane.

Albastrul s-a stins printre nori furioşi

Negrul priveşte în nopti prin lucarne

La albul din stele, cu ochii voioşi.

Ruginiul mă încarcă cu toamnă

Galbenul îmi luminează-n uitare

Negrul intens la dureri mă condamnă

Rubiniu-mi glăsuieşte-n pahare.

Mi-e verde de tine, de albul din nopţi

Mi-e roşul aprins de obajii-ţi de foc,

Albastrul mi-e gândul de sânii tăi copţi

De păru-ţi bălai unde-am prins busuioc.

Mi-e roşu sărutul în teamă topit

Mi-e verde paharul cu glas rubiniu

Albastru mi-e visul cu-arome stropit,

Iar dorul de tine mai alb prin pustiu.